Εμπειρογνώμονες του ΟΗΕ χαιρετίζουν την απόφαση της ελληνικής κυβέρνησης για τη διενέργεια δημοψηφίσματος στην Ελλάδα. Σκληρή κριτική ασκούν στο Διεθνές Νομισματικό Ταμείο και την Ε.Ε, για την αποτυχία εξεύρεσης λύσης.

Συγκεκριμένα, δύο εμπειρογνώμονες των Ηνωμένων Εθνών για τα ανθρώπινα δικαιώματα χαιρέτισαν τη διεξαγωγή δημοψηφίσματος στην Ελλάδα, ώστε να αποφασιστεί με δημοκρατικές διαδικασίες το μονοπάτι που θα ακολουθηθεί για την επίλυση της ελληνικής οικονομικής κρίσης, χωρίς να επιδεινωθεί η κατάσταση των ανθρωπίνων δικαιωμάτων.

Οι ανεξάρτητοι εμπειρογνώμονες των Ηνωμένων Εθνών για την προώθηση μιας δημοκρατικής και δίκαιης διεθνούς τάξης, ο Alfred de Zayas (@Alfreddezayas), και για τα ανθρώπινα δικαιώματα και τη διεθνή αλληλεγγύη, η Virginia Dandan (@vbDandan), τόνισαν ότι υπάρχει πολύ περισσότερος κίνδυνος από την αποπληρωμή του χρέους, επαναλαμβάνοντας μια προειδοποίηση που εκδόθηκε νωρίτερα αυτό το μήνα από την Ανεξάρτητο Εμπειρογνώμονα των Ηνωμένων Εθνών, Juan Pablo Bohoslavsky για το εξωτερικό χρέος και τα ανθρώπινα δικαιώματα.

Έντονος λόγος γίνεται για παραβίαση της εθνικής κυριαρχίας από τα τελεσίγραφα της τρόικας και τους πιστωτές και στο δικαίωμα που προσφέρει το διεθνές δίκαιο σε μια χώρα να μην πληρώσει τα χρέη της, εάν αυτό οδηγεί σε καταπάτηση θεμελιωδών δικαιωμάτων του ανθρώπου.

Μοιράσου το άρθρο: